IMISLab/GreekWikipedia huggingface dataset:
Θεόδωρος Πανταλέων

Ο Θεόδωρος Πανταλέων (Αθήνα, 1945-) είναι Έλληνας σουρεαλιστής ζωγράφος και χαράκτης.Γεννήθηκε το 1945 στην Αθήνα και σπούδασε στο Αθηναϊκό Τεχνολογικό Ινστιτούτο (Σχολή Δοξιάδη). Ανάμεσα στους δασκάλους του ήταν και ο Ηλίας Δεκουλάκος για τη ζωγραφική.Στην Εθνική Πινακοθήκη υπάρχει έργο του, ενώ άλλα βρίσκονται (εκτός αυτών που είναι σε ιδιωτικές συλλογές είτε στην Ελλάδα είτε στο εξωτερικό), σε Δημοτικές Πινακοθήκες, στο Μουσείο Κοπελούζου, στο Μουσείο Βορρέ και στο Μουσείο Μαρίκας Κοτοπούλη.Στα έργα του, χρησιμοποιεί τυπικά στοιχεία του σουρεαλισμού, ενώ προσθέτει στοιχεία μανιερισμού με προσωπογραφίες όπου χρησιμοποιεί ονειρικά και φανταστικά σύνολα. Σε αρκετά έργα του χρησιμοποιεί την εικόνα από ένα ιδεαλιστικό νεανικό πρόσωπο γυναίκας και συνδυάζει στοιχεία από το παρελθόν με αποσπασματικά και παραμορφωμένα στοιχεία από την αντικειμενική πραγματικότητα, ενώ αλλού παρεμβάλλεται στο έργο του ένα ακίνητο πουλί, δημιουργώντας μυστήριο στο σύνολο.

 Έχει παρουσιάσει το έργο του σε ατομικές αλλά έχει συμμετάσχει και σε ομαδικές εκθέσεις:Ατομικές εκθέσεις Γκαλερί «Ο», 1976 «De Greef», Βρυξέλλες 1978 «Ζυγός», 1978, 1981, 1983 «Υάκινθος», 1982, 1987, 1991 «Κ» Gallery, Λονδίνο, 1992 «Titanium», 1994)Ομαδικές εκθέσεις Πανελλήνια 1975 Α Συνάντηση Νέων Δημιουργών «Ώρα», 1975 Basel 76, Βασιλεία, 1976 «Ζυγός», 1978, 1981, 1984 «Μέδουσα», 1979 «Αργώ», 1982 Εικόνα-Αφαίρεση-Αντικείμενο, ΕΠΜΑΣ, 1984 «Αντήνωρ», 1985 «Υάκινθος», 1986 Ζωγραφική για ένα Τραπέζι, ΠΑ Αθηναίων, 1988 6+6, Bicentenaire de la Revolution Francaise, Αθήνα, Nimes, Παρίσι, 1989 Φεστιβάλ Μακρινίτσας. «Αρχοντικό, Πανδώρα» , 1991 Salon du Petit Format, Villefranche sur Mer, Νίκαια, 1992, Α' βραβείο Μεταπολεμική Ζωγραφική στην Ελλάδα, Π.Δ. Πατρέων, 1992 Σουρεαλισμός, η Ελληνική Διάσταση, «Titanium», 1996 Φθινοπωρινή Εικαστική Τριλογία, «Magna Gallery», 1996 SlimArt, «Αστρολάβος», 1997 Θ. Πανταλέων, κείμενο Guy Molla, Γκαλερί «Ο», Αθήνα, 1976 Θόδωρος Πανταλέων: Η χρεωκοπία της Λογικής και η αποκαλυπτική δυνατότητα του παραλόγου, Μάνος Στεφανίδης, Ζυγός 1983 Τ. 61, Σεπτέμβριος - Οκτώβριος, σελ. 20 Θ. Πανταλέων : λιθογραφίες 1990-1991 κειμ. Χρύσανθος Χρήστου, Νίκος Γρηγοράκης, Αθήνα, Υάκινθος, 1991 Δημοσιεύσεις σχετικές με τον Θ. Πανταλέοντα, Βιβλιοθήκη και Αρχείο της Εθνικής Βιβλιοθήκης (46 στοιχεία μέχρι το 2015) Βιογραφικό από τον ίδιο τον ζωγράφο, επίσημη ιστοσελίδα του
Τεκές Ποσπός

Ο τεκές του Ποσπός ή τεκές του Πος Πος Μπαµπά (τουρκικά: Pos-pos ή Puş-puş ή Poşpoş Tekkesi) ήταν αλεβίτικος τεκές ο οποίος ανεγέρθηκε το 14ο αιώνα και βρισκόταν στην περιοχή της Νέας Μοσυνούπολης, στην ομώνυμη συνοικία Ποσπός, στην Κομοτηνή. Κατεδαφίστηκε το 1989.

 Το κτίριο αποτελούνταν από ένα λιθόκτιστο κτίσμα μεγέθους 12x5 μέτρα και είχε κεραμοσκεπή και βρισκόταν μέσα σε προαύλιο χώρο διαστάσεων 25x30 μέτρα. Το κτίριο αποτελούνταν από τρία δωμάτια με ξεχωριστές εισόδους. Ο πρώτος χώρος ήταν ο τουρμπές (μαυσωλείο-τάφος), στο δεύτερο χώρο υπήρχε τζάκι και ο τρίτος χώρος χρησιμοποιούνταν ως αποθήκη. Σχετικά με το όνομα ο Ζεγκίνης αναφέρει ότι το όνομα Ποσπός πιθανόν να οφείλεται στον δερβίση Ποστινπούς Μπαμπά. Αυτός ο δερβίσης με εντολή του Μουράτ Α΄ είχε ιδρύσει τεκέ την περιοχή της Προύσας και επί οθωμανικής αυτοκρατορίας πολλοί τεκέδες είχαν αυτό το όνομα. Σύμφωνα με μια άλλη θεωρία το όνομα προέρχεται από την φράση «ποστού μπος» που μεταφράζεται ότι «η θέση (post) του ηγούμενου ήταν συνήθως άδεια (bos)».Ο τεκές λειτούργησε μέχρι την δεκαετία του 1980 και κατεδαφίστηκε από το Δήμο Κομοτηνής το 1989 με την δικαιολογία ότι ήταν ετοιμόρροπος και επικίνδυνος. Με την απόφαση 198/2012 του Δήμου Κομοτηνής τον Ιούλιο 2012 αποφασίστηκε η αποκατάσταση του τεκέ στην μορφή που είχε όταν κατεδαφίστηκε. Ερείπια Τεμένους Γιουνούς Μπέη, το οποίο βρίσκεται 50 μέτρα ανατολικότερα από τον τεκέ πάνω στο πεζόδρομο. Ευστράτιος Χ. Ζεγκίνης (2001). Ο Μπεκτασισμός στην Δ. Θράκη - Συμβολή στην ιστορία της διαδόσεως του μουσουλμανισμού στο Ελλαδικό χώρο. Θεσσαλονίκη: Εκδόσεις Π. Πουρναρά - Institute for Balkas Studies. σελίδες 208–9. ISBN 960-242-226-2. ή Ευστράτιος Ζεγκίνης (1985). «Ο Μπεκτασισμός στην Δ. Θράκη - Συμβολή στην ιστορία της διαδόσεως του μουσουλμανισμού στο Ελλαδικό χώρο (Διδακτορική διατριβή)». Αριστοτέλειο Πανεπιστήμιο Θεσσαλονίκης (ΑΠΘ). σελίδες 250–251. Ανακτήθηκε στις 17 Σεπτεμβρίου 2012. - Στην σελίδα 356, εικόνα 33 του διδακτορικού υπάρχει φωτογραφία του τεκέ.
Πρωτάθλημα Πρωταθλητριών ΣΤΟΚ

Το Πρωτάθλημα πρωταθλητριών ΣΤΟΚ είναι το πρωτάθλημα που διεξάγεται μεταξύ των πρωταθλητριών ομάδων των ομοσπονδιών του αγροτικού ποδοσφαίρου ανδρών στην Κύπρο. Διεξάγεται υπό την αιγίδα της Συνομοσπονδίας τοπικών ομοσπονδιών Κύπρου (ΣΤΟΚ).

 Το πρωτάθλημα της ΣΤΟΚ διεξήχθη για πρώτη φορά το 1978, ένα χρόνο μετά την ίδρυση της ΣΤΟΚ το 1977. Αρχικά μέσα απο αυτό το πρωτάθλημα γινόταν η ένταξη ομάδων απο τα αγροτικά πρωταθλήματα στην ΚΟΠ(Γ'Κατηγορία), αλλα αυτό σταμάτησε το 1986 με την διεξαγωγή του πρωταθλήματος ένταξης. Το 2020 και το 2021 δεν διεξηχθη λόγω της πανδημίας του κορωνοιού. 4 ομάδες (ΑΜΕΠ Παρεκκλησιάς, Εθνικός Λατσιών, Σουρουκλής Τρούλλων, Φωτειακός Φρενάρου) το έχουν κατακτήσει από 2 φορές. Σε ότι αφορά τις ομοσπονδίες, από 9 κατακτήσεις μετρά η ΟΠΝ ΣΕΚ Λάρνακας, 8 η ΕΠΟΠΛ, 7 η ΕΠΕΛ, 6 η ΕΠΟΛ, 4 η ΠΟΕΛ, απο 3 η ΠΑΑΟΚ, η ΠΟΑΛ, η ΑΟΚΝΕΛ και από 1 η ΠΟΑΣΠ και η ΑΠΟΕΣΠ. Στο πρωτάθλημα της ΣΤΟΚ συμμετέχουν οι πρωταθλήτριες των 11 αγροτικών ομοσπονδιών της Κύπρου. Όλοι οι αγώνες και ο τελικός είναι μονοί, νοκ-αουτ και διεξάγονται σε ουδέτερα γήπεδα. Στον πίνακα που ακολουθεί παρουσιάζονται οι πρωταθλήτριες ομάδες κάθε χρονιάς. Σύστημα ποδοσφαιρικού πρωταθλήματος Κύπρου Α΄ κατηγορία ποδοσφαίρου ανδρών Κύπρου Β΄ κατηγορία ποδοσφαίρου ανδρών Κύπρου Γ΄ κατηγορία ποδοσφαίρου ανδρών Κύπρου Δ΄ κατηγορία ποδοσφαίρου ανδρών Κύπρου Κύπελλο Κύπρου (ποδόσφαιρο ανδρών) Κύπελλο Κύπρου Γ΄ – Δ΄ κατηγορίας Κυπριακή Ομοσπονδία ΠοδοσφαίρουΦιλελεύθερος (Λευκωσία). Σημερινή (Λευκωσία). Χαραυγή (Λευκωσία). Αλήθεια (Λευκωσία). Ο Αγών (Λευκωσία).
Όφσετ

Η όφσετ (αγγλικά: offset) είναι μια εκτυπωτική μεθόδος που χρησιμοποιείται για την αναπαραγωγή κειμένων και εικόνων. Η όφσετ στηρίζεται στην φωτογράφιση του θέματος (φωτομεταφορά) στην επιφάνεια μεταλλικών εκτυπωτικών πλακών με τέτοιο τρόπο που επιτρέπει την διαφορετική χημική συμπεριφορά των διάφορων περιοχών της επιφάνειάς τους. Οι σύγχρονες εκτυπωτικές πλάκες αποτελούνται από αλουμίνιο αλλά στο παρελθόν έχουν υπάρξει πλάκες από ψευδάργυρο (τσίγκος). Για τον λόγο αυτό πολλές φορές οι εκτυπωτικές πλάκες της μεθόδου ονομάζονται και τσίγκοι. Η μέδοδος έχει επίσης χαρακτηριστεί ως λιθογραφία για ιστορικούς λόγους: οι πρώτες εκτυπωτικές πλάκες ήταν κατασκευασμένες από ειδική πέτρα (πορώδες μάρμαρο). Η μέθοδος χρησιμεύει για την εκτύπωση μονόχρωμων και πολύχρωμων εντύπων και κυριαρχεί στην εκδοτική - εκτυπωτική βιομηχανία. Τα πιο διαδεδομένα έντυπα που τυπώνονται με την μέθοδο αυτή είναι βιβλία, εφημερίδες, περιοδικά, αφίσες, διαφημιστικά και άλλα έντυπα.

 Σε ειδικά φύλλα αλουμινίου με μία λεπτή επικάλυψη ψευδαργύρου τοποθετούνται φιλμ τα οποία έχουν εκτυπωθεί από ειδικό εκτυπωτή και επικαλυμμένο με τα κατάλληλα χημικά τα οποία μπαίνουν σε μία ειδική μηχανή που αποκαλείται "μεταφορέας". Μία λάμπα παρόμοια με των σολάριουμ αλλά μεγαλύτερης ισχύος λειτουργεί με χρονοδιακόπτη τον οποίο ρυθμίζει ο τυπογράφος ανάλογα και με τη μακέτα. Τα φύλλα αλουμινίου τοποθετούνται στους ειδικούς κυλίνδρους πάνω στις μηχανές εκτύπωσης όφσετ, αφού περαστούν και καθαριστούν με ένα χημικό, την εμφάνιση. Ουσιαστικά ο μεταφορέας "καίει" ό,τι δεν καλύπτεται από το φιλμ. Αφού γίνει η τοποθέτηση των μελανιών πάνω στο σύνολο κυλίνδρων το οποίο σύνολο που επεξεργάζεται τα μελάνια για καλύτερη ποιότητα εκτύπωσης, το μελανείο, το οποίο σύνολο μαζί με τους κυλίνδρους νερού και τους λοιπούς κυλίνδρους ονομάζεται πύργος. Τα μελάνια ακουμπούν πάνω στο φύλλο αλουμινίου, το φύλλο αλουμινίου πάνω σε ένα κύλινδρο από καουτσούκ που αποκαλείται με το ίδιο όνομα. Το καουτσούκ "αλείφεται" με τα μελάνια σε συγκεκριμένα όμως σημεία τα οποία ακουμπούν στο χαρτί και συνεχώς τα μελάνια πάνω στο καουτσούκ ανανεώνονται. Τον ρόλο των κυλίνδρων νερού στις μηχανές εκτύπωσης όφσετ βασίζεται καταρχάς στην εξής θεωρία: το αλουμίνιο είναι υδρόφιλο, ενώ ο ψευδάργυρος υδρόφοβος. Το νερό, συνεπώς, καθαρίζει μόνο το αλουμίνιο, δηλαδή στο σημείο που δεν πρέπει να ακουμπήσει μελάνι και έτσι μόνο ο ψευδάργυρος "αλείφεται" με μελάνι.
NGC 913

Ο NGC 913 είναι φακοειδής γαλαξίας ο οποίος βρίσκεται στον αστερισμό Ανδρομέδα και απέχει περίπου 224 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Εντουάρ Στεφάν (Édouard Stephan) το 1878.

 Δεδομένα για το NGC 0913 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 0913 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 913 στο Wikimedia Commons
Ούρι

Η Ούρι (ινδική γλώσσα: उरी,) (γλώσσα Ουρντού: اوڑی), είναι πόλη της επαρχίας Μπαραμούλλα του κρατιδίου Τζαμού και Κασμίρ της Ινδίας, στον ποταμό Τζέλουμ. Η πόλη βρίσκεται πολύ κοντά στα ντε φάκτο (επιβλήθηκαν δηλαδή από τα γεγονότα και όχι κατόπιν σχετικού νόμου) σύνορα Ινδίας-Πακιστάν. Η πόλη ισοπεδώθηκε τον Οκτώβριο του 2005 στο σεισμό του Κασμίρ, μεγέθους 7,6 βαθμών της κλίμακας Ρίχτερ. Η Ούρι έχει γεωγραφικές συντεταγμένες 34.08°N 74.03°E, με μέσο υψόμετρο 1.363 μέτρων.

 Στην απογραφή του 2001, η Ούρι είχε πληθυσμό 65.256 κατοίκων. Ο πληθυσμός αποτελείται ως επί το πλείστον από τις εθνότητες Παχάρις, Κασμίρις και Γκουρτζάρ. Η αναλογία αντρών-γυναικών στην πόλη είναι 63%-37%. Η Ούρι είναι πόλη με κατοίκους που γνωρίζουν ανάγνωση και γραφή σε ποσοστό 65%, μεγαλύτερο του μέσου εθνικού ινδικού όρου του 59,5%. Οι άντρες με γνώση ανάγνωσης και γραφής αποτελούν το 77% του αντρικού πληθυσμού, ενώ στις γυναίκες το αντίστοιχο ποσοστό πέφτει στο 46%. Το 13% του πληθυσμού είναι παιδιά κάτω των έξι ετών. Ο Ινδικός Στρατός έχει καταλάβει μεγάλο μέρος της περιοχής με τις εγκαταστάσεις του ενώ η ευρύτερη περιοχή είναι υπανάπτυκτη εξαιτίας της έντασης με το Πακιστάν. Η Ούρι παρά τη γενικότερη οικονομική της υπανάπτυξη, είναι ιστορική πόλη με πολλές φημισμένες σχολές και πανεπιστήμια. Δίπλα σε δύο ανώτερα δευτεροβάθμια σχολεία και ένα δημόσιο πανεπιστήμιο υπάρχουν πολλά ιδιωτικά ινστιτούτα σπουδών, με τη Σχολή του Στρατού Γκουντγουίλ και το Ινστιτούτο Εκπαίδευσης Μεμόριαλ να βρίσκονται σε περίοπτη θέση. Εκείνο όμως το ίδρυμα που δεσπόζει στην πνευματική ζωή της πόλης είναι το εξαιρετικώς φημισμένο ιδιωτικό σχολείο Νουρ-Ουλ-Ούλουμ, που τα τελευταία 20 χρόνια προσφέρει τις παιδαγωγικές υπηρεσίες του στη νεολαία της πόλης. Κοντά στην πόλη βρίσκεται και ο μεγάλος υδροηλεκτρικός σταθμός της Ούρι.
ΦΚ Σίνικ Γιαροσλάβλ

Η ΦΚ Σίννικ Γιαροσλάβλ (ρωσικά: ФК Шинник Ярославль) είναι ρωσική ποδοσφαιρική ομάδα από την πόλη Γιαροσλάβλ. Ιδρύθηκε το 1957. Έδρα της ομάδας είναι το στάδιο Σίννικ, χωρητικότητας 22.990 θεατών. Μετέχει στο Πρωτάθλημα ΦΝΛ. Έχει 10 συμμετοχές στο Πρωτάθλημα Ρωσίας.

 Από την 1η Απριλίου του 2001, χρώματα της ομάδας αποτελούν το μαύρο και το μπλε. Η μπλούζα είναι μπλε με μαύρες ρίγες, ενώ το κοντό παντελόνι και οι κάλτσες έχουν χρώμα μαύρο. Στους εκτός έδρας αγώνες συχνά χρησιμοποιείται το λευκό χρώμα. Σύμφωνα με τον αντιπρόεδρο του συλλόγου, Μιχαήλ Μοροζόφ, η ιδέα της επιλογής σταθερών αποχρώσεων ήταν του προπονητή Αλεξάντρ Πομπεγκάλοφ. Στο παρελθόν ο σύλλογος δεν είχε σταθερές αποχρώσεις στις εμφανίσεις του. Τη δεκαετία του 1960, η ομάδα φορούσε τα χρώματα της εθνικής Αργεντινής, ενώ στα τέλη της δεκαετίας του 1980, η ομάδα αγωνιζόταν με ερυθρόμαυρες μπλούζες, μαύρα κοντά παντελόνια και κάλτσες. Επίσημος ιστότοπος
Μεγάλη Εθνοσυνέλευση της Τουρκίας

Η Μεγάλη Εθνοσυνέλευση της Τουρκίας (τουρκικά: Türkiye Büyük Millet Meclisi, TBMM), που συνήθως αναφέρεται απλώς ως Τουρκική Εθνοσυνέλευση ή Συνέλευση (τουρκικά: Meclis), αποτελεί το νομοθετικό σώμα της Τουρκίας. Είναι ο μόνος οργανισμός με δεδομένα νομοθετικά προνόμια, με βάση το τουρκικό σύνταγμα. Ιδρύθηκε στην Άγκυρα στις 23 Απριλίου του 1920 καταμεσής του Τουρκικού Πολέμου της Ανεξαρτησίας. Το κοινοβούλιο ήταν θεμελιώδους σημασίας για τις προσπάθειες του Μουσταφά Κεμάλ Ατατούρκ και τους συνεργάτες του, ώστε να δημιουργηθεί μια νέα κατάσταση ξέχωρη από τα απομεινάρια της Οθωμανικής Αυτοκρατορίας στον απόηχο του Α΄ Παγκοσμίου Πολέμου.

 Συνταγματική επιτροπή (26 μέλη) Επιτροπή Δικαιοσύνης (24 μέλη) Επιτροπή Εθνικής Άμυνας (24 μέλη) Επιτροπή Εσωτερικών Υποθέσεων (24 μέλη) Επιτροπή Εξωτερικών Υποθέσεων (24 μέλη) Επιτροπή Εθνικής Παιδείας, Πολιτισμού, Νεολαίας και Αθλητισμού (24 μέλη) Επιτροπή Ανάπτυξης, την ανασυγκρότησης, μεταφοράς και τουρισμού (24 μέλη) Επιτροπή Περιβάλλοντος (24 μέλη) Επιτροπή Υγείας, Οικογένειας, Απασχόλησης και Κοινωνικών Έργων (24 μέλη) Επιτροπή Γεωργίας, Δασοκομίας και Αγροτικών Έργων (24 μέλη) Επιτροπή Βιομηχανίας, Εμπορίου, Ενέργειας, Φυσικών Πόρων, Πληροφοριών και Τεχνολογίας (24 μέλη) Επιτροπή ελέγχου Λογαριασμών GNAT (15 μέλη) Επιτροπή Εφαρμογών (13 μέλη) Επιτροπή Σχεδιασμού και Προϋπολογισμού (39 μέλη) Επιτροπή Δημοσίων Επιχειρήσεων (35 μέλη) Επιτροπή για την επιθεώρηση των δικαιωμάτων του ανθρώπου (23 μέλη) Επιτροπής Εναρμόνισης με την Ευρωπαϊκή Ένωση (21 μέλη) (δεν διατίθεται στις κοινοβουλευτικές διαδικασίες) Κοινοβουλευτική Συνέλευση του Οργανισμού για την ασφάλεια και τη συνεργασία στην Ευρώπη (8 μέλη) Κοινοβουλευτική Συνέλευση του ΝΑΤΟ (12 μέλη) Κοινοβουλευτική Συνέλευση του Συμβουλίου της Ευρώπης (14 μέλη) Κοινοβουλευτική Συνέλευση Δυτικοευρωπαϊκής Ένωσης για την Ασφάλεια και Άμυνα (12 μέλη) Κοινή κοινοβουλευτική επιτροπή Τουρκίας - Ευρωπαϊκής Ένωσης (14 μέλη) Κοινοβουλευτική Ένωση του Οργανισμού Ισλαμικής Διάσκεψης (5 μέλη) Κοινοβουλευτική Συνέλευση του Οργανισμού Οικονομικής Συνεργασίας Ευξείνου Πόντου (9 μέλη) Ένωση των Ασιατικών Κοινοβουλίων για την Ειρήνη (3 μέλη) Κοινοβουλευτικής Συνέλευσης της Ευρώπης και της Μεσογείου (6 μέλη) Διακοινοβουλευτική Ένωση Επίσημος ιστότοπος
Βαριούχο γεύμα

Το βαριούχο γεύμα είναι ακτινολογική μέθοδος εξέτασης του στομάχου που χρησιμοποιεί απολύτως καθαρό θειϊκό βάριο. Η μέθοδος, μάλιστα, της διπλής σκιαγραφικής αντίθεσης αποτελεί για αρκετά χρόνια την ακτινολογική μέθοδο εκλογής για τη μελέτη των παθήσεων του οργάνου.

 Απαραίτητες προϋποθέσεις για τη διενέργεια μιας υψηλής ποιότητας εξέτασης βαριούχου γεύματος διπλής σκιαγραφικής αντίθεσης είναι: 1) η συνεργασία του εξεταζόμενου, 2) η παντελής έλλειψη υγρών και τροφών από το στόμαχο, 3) η χρήση υψηλής πυκνότητας θειϊκού βαρίου, 4) η χορήγηση σκευασμάτων για την απελευθέρωση μεγάλων ποσοτήτων διοξειδίου του άνθρακα ώστε να διαταθεί ο στόμαχος, 5) η ενδοφλέβια χορήγηση σπασμολυτικών όταν κριθεί απαραίτητο, 6) η ταχεία λήψη των ακτινογραφιών με ακτινολογική λυχνία υψηλής ευκρίνειας. Εφόσον ο ασθενής έχει αποφύγει τροφή, υγρά και άλλες ουσίες για 8 ώρες, του χορηγείται μικρή ποσότητα θειϊκού βαρίου το οποίο απομακρύνει το στρώμα βλέννας που υπάρχει στην επιφάνεια του βλεννογόνου του στομάχου και επαλείφει τον βλεννογόνο. Στη συνέχεια, με τη βοήθεια μικρής ποσότητας νερού, ο ασθενής καταπίνει ένα σκεύασμα που περιέχει σόδα και κιτρικό οξύ (βοηθούν στην απελευθέρωση διοξειδίου του άνθρακα που αναφέρεται παραπάνω). Αφού έχει ολοκληρωθεί η κατάλληλη προετοιμασία του ασθενούς, τοποθετείται σε κατακεκλιμένη θέση και μετά από 1-2 περιστροφές λαμβάνονται ακτινογραφίες σε ύπτια και δεξιά πρόσθια λοξή θέση. Αυτές είναι οι καλύτερες ακτινογραφίες για τη λεπτομερή απεικόνιση του βλεννογόνου του στομάχου. Χωρίς καθυστέρηση χορηγείται μία επιπλέον γουλιά θειϊκού βαρίου σε πρηνή θέση ("μπρούμυτα") και λαμβάνονται ακτινογραφίες για την απεικόνιση του κατώτερου τμήματος του οισοφάγου. Στη συνέχεια λαμβάνονται εικόνες του δωδεκαδακτύλου καθώς επίσης και ακτινογραφίες ολόκληρου του στομάχου σε όρθια θέση. Βλάχος Λ., "Σύγχρονη διαγνωστική απεικόνιση", τόμος 3ος, Ιατρικές εκδόσεις Χρ. Βασιλειάδης, (c)2000.
Γ΄ κατηγορία ποδοσφαίρου ανδρών Κύπρου 1995-96

Η Γ΄ κατηγορία Κύπρου 1995-96 αποτέλεσε το 25ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Ερμής Αραδίππου για 2η φορά στην ιστορία του.

 Στο πρωτάθλημα της Γ΄ κατηγορία την περίοδο 1995-96 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και οι ομάδες που τερμάτισαν στη δεύτερη και τρίτη θέση προβιβάστηκαν στην Β΄ κατηγορία 1996–97. Οι τρεις τελευταίες ομάδες υποβιβάστηκαν στην Δ΄ κατηγορία 1996–97. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στη Β΄ κατηγορία 1995-96 Εθνικός Λατσιών Α.Ο. Αγία Νάπα Διγενής Ακρίτας Μόρφου Χαλκάνορας Ιδαλίου Εθνικός ΆσσιαςΟμάδες που συμμετείχαν στο πρωτάθλημαΟμάδες που προήχθησαν από την Δ΄ κατηγορία 1994-95 ΑΕΚ Κακοπετριάς Αναγέννηση Γερμασόγειας Ροτσίδης Μάμμαρι Διγενής Βορόκλινης Ε.Ν. ΘΟΪ Λακατάμιας Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση «Έπεσε χθες η αυλαία». Ο Φιλελεύθερος: σελ. 14. 13 Mαΐου 1996. Α΄ κατηγορία ποδοσφαίρου ανδρών Κύπρου 1995-96 Β΄ κατηγορία ποδοσφαίρου ανδρών Κύπρου 1995-96 Δ΄ κατηγορία ποδοσφαίρου ανδρών Κύπρου 1995-96 Κύπελλο Κύπρου ποδοσφαίρου ανδρών 1995-96
Κυβερνείο Ζάρκα

Το Κυβερνείο Ζάρκα (αραβικά: محافظة الزرقاء, Muħāfazat az-Zarqāʔ, γνωστή ως εζ-Ζεργκά ή εζ-Ζέρ'α σε τοπικές διαλέκτους) είναι το τρίτο πολυπληθέστερο κυβερνείο στην Ιορδανία. Η πρωτεύουσα του κυβερνείου είναι η Ζάρκα, η οποία είναι η μεγαλύτερη πόλη στο κυβερνείο. Βρίσκεται 25 χιλιόμετρα ανατολικά της πρωτεύουσας της Ιορδανίας Αμμάν. Η δεύτερη μεγαλύτερη πόλη στο κυβερνείο είναι η Ρουσέιφα. Το Κυβερνείο Ζάρκα φιλοξενεί τις μεγαλύτερες στρατιωτικές και αεροπορικές βάσεις των ένοπλων δυνάμεων της Ιορδανίας.

 Οι περιοχές του Κυβερνείου Ζάρκα έχουν κατοικηθεί από την Εποχή του Χαλκού, με πιο σημαντικά το βασίλειο των Αμμωνιτών και τους Ναβαταίους, που κατασκεύασαν το φρούριο Κασρ αλ Χαλαμπάτ, το οποίο στη συνέχεια χρησιμοποιήθηκε ως φρούριο από τους Ρωμαίους και, στη συνέχεια, ως ένα ερημικά παλάτι των Ομαϋαδών. Τα πιο σημαντικά ιστορικά μνημεία είναι τα ερημικά παλάτια των Ομαϋαδών όπως το Κασρ Άμρα, το οποίο είναι μνημείο Παγκόσμιας Πολιτιστικής Κληρονομιάς, το Κασρ αλ Χαλαμπάτ, το Κασρ Σαμπίμπ στο κέντρο της πόλης της Ζάρκα, καθώς και το Κάστρο του Αζράκ. Μετά την κατασκευή του σιδηροδρόμου Χετζάζ από τους Οθωμανούς στις αρχές του 1900, η Ζάρκα έγινε ένας στρατηγικά σημαντικός κόμβος που συνέδεε τη Δαμασκό με τη Μεδίνα, τις πόλεις που κατά μήκος αυτών αναπτύχθηκαν σιδηρόδρομοι. Αργότερα, η Ιορδανία Αραβική Λεγεώνα με αρχηγό τον Γκλουμπ Πασά είχε τις κύριες βάσεις στη Ζάρκα. Το κυβερνείο Ζάρκα συνορεύει με το κυβερνείο Μαφράκ στα βόρεια και βορειοανατολικά, με το κυβερνείο Αμμάν στα νότια και νοτιοδυτικά και με τα κυβερνεία Γέρασα και Μπάλκα στα δυτικά. Συνορεύει επίσης με τη Σαουδική Αραβία στα νοτιοανατολικά. Το μεγαλύτερο μέρος του κυβερνείου καλύπτεται από το Συριακό ερημικό οροπέδιο. Οι πυκνοκατοικημένες δυτικές περιοχές του κυβερνείου αποτελούν μέρος της λεκάνης του Ποταμού Ζάρκα. Οι δύο πόλεις Ζάρκα και Ρουσέιφα είναι η δεύτερη και η τέταρτη μεγαλύτερη πόλη στην Ιορδανία αντίστοιχα. Η απογραφή του 2004 δείχνει ότι ο πληθυσμός του Κυβερνείου Ζάρκα για το έτος αυτό ήταν 764,650 κάτοικοι, από τους οποίους το 94.5% ζούσε σε αστικές περιοχές και το 5.5% σε αγροτικές. Οι Ιορδανοί πολίτες αποτελούσαν το 97% του πληθυσμού. Το 54% των κατοίκων ήταν άνδρες και το 46% γυναίκες. Η εκτίμηση πληθυσμού του Ιορδανικού Γραφείου Στατιστικής για το 2010 ήταν 910.800 άτομα, από τους οποίους το 48.25% ήταν γυναίκες και το 51.75% ήταν άνδρες. Η πυκνότητα πληθυσμού είναι 191.3 άτομα ανά τ.χλμ. Ο πληθυσμός των επαρχιών σύμφωνα με τα αποτελέσματα των τελευταίων απογραφών: Το κυβερνείο Ζάρκα διαιρείται σε τρία διαμερίσματος: Λόγω της θέσης της, κοντά στις πυκνοκατοικημένες πόλεις της Ιορδανίας, το κυβερνείο Ζάρκα έχει το μεγαλύτερο αριθμό εργοστασίων στην Ιορδανία. Το μόνο διυλιστήριο πετρελαίου της χώρας βρίσκεται στη Ζάρκα. Η αεροπορική βάση Μουαφάκ Σάλτι, η μεγαλύτερη της χώρας, βρίσκεται στο Άζρακ. Το κυβερνείο Ζάρκα φιλοξενεί τρία πανεπιστήμια, το Χασεμιτικό Πανεπιστήμιο, το Εφαρμοσμένο Πανεπιστήμιο της Αλ-Μπάλκα-Κολλέγιο Ζάρκα, και το Ιδιωτικό Πανεπιστήμιο της Ζάρκα.
Αγγίτης

Ο Αγγίτης είναι ο μεγαλύτερος παραπόταμος του Στρυμόνα με μήκος περίπου 75 χλμ. Αναφέρεται ήδη τον 5ο π.Χ. αιώνα από τον Ηρόδοτο και τον 1ο μ.Χ. αι. από τον Αππιανό, ο οποίος περιγράφει τις μάχες που έλαβαν χώρα το 42 π.Χ. κοντά στους Φιλίππους, στη διάρκεια ρωμαϊκού εμφύλιου πολέμου. Κατά τη διαδρομή του, ο ποταμός διασχίζει μέρος του Νομού Δράμας στην Ανατολική Μακεδονία και του Νομού Σερρών στην Κεντρική Μακεδονία.

 Οι πηγές του ποταμού βρίσκονται στην πόλη της Δράμας (πηγές Αγ. Βαρβάρας), στα τενάγη των Φιλίππων και στο χωριό Αγγίτης Δράμας, όπου και οι ομώνυμες πηγές, οι οποίες δημιουργούν το σπήλαιο Αγγίτη (Μααράς). Το σπήλαιο πηγών Αγγίτη είναι το μεγαλύτερο ποτάμιο σπήλαιο του κόσμου με μήκος περί τα 11 χιλιόμετρα και βρίσκεται στην Προσοτσάνη του νομού Δράμας. Επίσης, αποτελεί το μεγαλύτερο σπήλαιο στην Ελλάδα.. Οι υδάτινες ροές από τις πηγές ενώνονται στην περιοχή του χωριού Συμβολή Σερρών, και από το σημείο αυτό ο ποταμός ξεκινά μία δαιδαλώδη διαδρομή ανάμεσα σε κάθετους βράχους, σχηματίζοντας το ομώνυμο φαράγγι του Αγγίτη, στην περιοχή της Αλιστράτης. Αφού περάσει έξω από το Σπήλαιο Αλιστράτης και διανύσει 9 χιλιόμετρα μέσα από στενά περάσματα σχηματίζοντας μαιανδρισμούς, καταλήγει στον Σιδ. Σταθμό Αγγίστας του Δήμου Αλιστράτης, όπου υπάρχει το Παλαιό Γεφύρι. Από εκεί ο ποταμός ρέει μέσα από την πεδιάδα της Φυλλίδας και ακολούθως ενώνεται με τον Στρυμόνα στα δυτικά του Μύρκινου και στα βορειοανατολικά του Τραγίλου. Λίγα μέτρα πιο κάτω από την σιδηροδρομική γραμμή που περνάει δίπλα από τα Σπήλαια Αλιστράτης, βρίσκεται το Φαράγγι του Αγγίτη. Βρίσκεται ανάμεσα στα όρη Παγγαίο και Μενοίκιο (17 χλμ από την πόλη της Δράμας) στην ανατολική πλευρά του νομού Σερρών και έχει μήκος 15 χιλιόμετρα. Εκτείνεται από το χωριό Συμβολή (Φράγμα) μέχρι το Σταθμό Άγγιστας. Απο κάποια βίαιη γεωλογική ανακατάταξη, συντελέστηκε στο σημείο μια κοσμογονική αλλαγή που χώρισε τη γη στα δύο και άφησε να περάσουν οι υδάτινοι όγκοι της Πρασιάδος λίμνης, η οποία κάλυπτε την εύφορη πεδιάδα της Δράμας, δημιουργώντας το φαράγγι του Αγγίτη. Η είσοδος για τους επισκέπτες είναι από το Δ.Δ της Συμβολής του Δήμου Αμφίπολης. Σε τρία σημεία του φαραγγιού έχουν βρεθεί βραχογραφίες που παριστάνουν καμήλες, ελάφια, ιππείς που κρατούν τα ηνία των αλόγων και ακόντια, αλλά και αφηρημένα σχέδια. Εκτιμάται ότι οι βραχογραφίες αυτές είναι φτιαγμένες την εποχή του χαλκού. Πλούσια είναι η χλωρίδα και η πανίδα της περιοχής,ενώ με το πέρασμα των αιώνων έχουν δημιουργηθεί αρκετές σπηλιές και καμάρες κατά μήκος της χαράδρας. Τα τελευταία χρόνια στο ποταμό αναπτύσσονται αθλητικές δραστηριότητες όπως Rafting, κανό, καγιάκ κ.α. Σπήλαιο Αλιστράτης Σπήλαιο Πηγών Αγγίτη
The Uncensored Library

Το The Uncensored Library (ελληνικά: Βιβλιοθήκη χωρίς λογοκρισία) είναι ένας διακομιστής και χάρτης του Minecraft που κυκλοφόρησε από τους Δημοσιογράφους χωρίς Σύνορα και δημιουργήθηκε από τους BlockWorks, DDB Berlin, και MediaMonks ως μια προσπάθεια παράκαμψης της λογοκρισίας σε χώρες χωρίς ελευθερία του Τύπου. Η βιβλιοθήκη περιέχει απαγορευμένα ρεπορτάζ από το Μεξικό, τη Ρωσία, το Βιετνάμ, τη Σαουδική Αραβία και την Αίγυπτο. Μια ολόκληρη πτέρυγα δίνεται σε κάθε χώρα, η καθεμία περιέχει πολλά απαγορευμένα άρθρα. Η βιβλιοθήκη κυκλοφόρησε στις 12 Μαρτίου 2020, την Παγκόσμια Ημέρα κατά της λογοκρισίας στον κυβερνοχώρο. Επί του παρόντος, οι δύο τρόποι πρόσβασης στη βιβλιοθήκη είναι η λήψη ενός χάρτη από τον επίσημο ιστότοπο ή η σύνδεση στον διακομιστή Minecraft.

 Η βιβλιοθήκη είναι ένα έργο μεγάλης κλίμακας που χτίστηκε χρησιμοποιώντας νεοκλασικό αρχιτεκτονικό στυλ. Σκοπός του είναι να μοιάζει με καθιερωμένα ιδρύματα όπως η Δημόσια Βιβλιοθήκη της Νέας Υόρκης, καθώς και να υπαινίσσεται στυλιστικά τις αυταρχικές δομές που στοχεύει να ανατρέψει το έργο. Η βιβλιοθήκη χρησιμοποιεί πάνω από 12,5 εκατομμύρια μπλοκ Minecraft. Κάθε μία από τις πέντε χώρες που καλύπτονται από τη βιβλιοθήκη, καθώς και οι Δημοσιογράφοι χωρίς Σύνορα, έχουν μια ξεχωριστή πτέρυγα, που περιέχει έναν αριθμό άρθρων, διαθέσιμα στα αγγλικά και την αρχική γλώσσα στην οποία γράφτηκε το άρθρο. Τα κείμενα μέσα στη βιβλιοθήκη περιέχονται σε αντικείμενα βιβλίων εντός του παιχνιδιού, τα οποία μπορούν να ανοίξουν και να τοποθετηθούν σε βάσεις για να διαβαστούν από πολλούς παίκτες ταυτόχρονα. Αυτά τα άρθρα γενικά συζητούν τη λογοκρισία, την άδικη τιμωρία και άλλες κριτικές για την κυβέρνηση του συγγραφέα. Η εσωτερική αρχιτεκτονική του δωματίου κάθε χώρας συμβολίζει τη μοναδική κατάσταση κάθε χώρας και τις δημοσιογραφικές προκλήσεις. Επιπλέον, η βιβλιοθήκη περιέχει μια κεντρική αίθουσα με τον Δείκτη Ελευθερίας του Τύπου και την τρέχουσα κατάσταση της ελευθερίας του Τύπου κάθε χώρας που καλύπτεται από το ευρετήριο, και το τμήμα του Μεξικού περιέχει μνημεία για τους δημοσιογράφους που σκοτώθηκαν λόγω των γραπτών τους. Τον Μάρτιο του 2020, η βιβλιοθήκη περιείχε πάνω από 200 διαφορετικά βιβλία. Μια αίθουσα στη βιβλιοθήκη καλύπτει τον αντίκτυπο της πανδημίας COVID-19 στη δημοσιογραφία, που περιέχει βιβλία για 10 χώρες (Βραζιλία, Κίνα, Αίγυπτος, Ουγγαρία, Ιράν, Μιανμάρ, Βόρεια Κορέα, Ρωσία, Ταϊλάνδη και Τουρκμενιστάν) για να δείξει πώς γίνεται η αναφορά του πως ο ιός έχει επηρεάσει την κάθε χώρα. Το τραγούδι «Truth Hegemony» που εμφανίζεται στο επίσημο προωθητικό βίντεο της βιβλιοθήκης γράφτηκε από τον Lucas Mayer και ερμηνεύτηκε από τον The Client Said No. Μετά την κυκλοφορία, το έργο έγινε viral σε πλατφόρμες μέσων κοινωνικής δικτύωσης και έχει παρουσιαστεί σε διάφορα μέσα όπως το BBC, DW News, CNBC, CNN, Tech Crunch, The Verge, Gizmodo, Engadget, Mashable, PC Gamer και Scene World Magazine. Επίσημος ιστότοπος «The Uncensored Library»: Μια εικονική βιβλιοθήκη μέσα στο Minecraft στεγάζει λογοκριμένη δημοσιογραφία Βιβλιοθήκη Χωρίς Λογοκρισία: ένα videogame παρακάμπτει τα καθεστώτα που λογοκρίνουν το διαδίκτυο
Αγία Θέκλη Κεφαλονιάς

Η Αγία Θέκλη είναι χωριό της Κεφαλονιάς. Διοικητικά είναι έδρα ομώνυμης τοπικής κοινότητας, της δημοτικής ενότητας (τεώς δήμου) Παλικής, του δήμου Ληξουρίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα Καλλικράτης καθώς και των μεταβολών που ακολούθησαν αυτό το πρόγραμμα. . Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Πάλης του νομού Κεφαλληνίας, στο γεωγραφικό διαμέρισμα Επτανήσων.

 Η Αγία Θέκλη είναι χωριό στο δυτικό τμήμα της Κεφαλονιάς. Βρίσκεται στην χερσόνησο της Παλικής, πάνω στην επαρχιακή οδό που οδηγεί στον όρμο της Ορθολιθιάς και μέσο σταθμικό υψόμετρο 240. Απέχει περίπου 35 χλμ. ΒΔ. του Αργοστολίου. Η τοπική κοινότητα Αγίας Θέκλης είναι χαρακτηρισμένη ως αγροτικός πεδινός οικισμός, με έκταση 14,733 χμ² (2011). Περιλαμβάνει και τον οικισμό Καλάτα. (σε παρένθεση ο πληθυσμός της τοπικής κοινότητας) Ο οικισμός είναι επίσημα κεταγεγραμμένος από το 1866. Το 1912 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997, αποσπάστηκε από την κοινότητα Αγίας Θέκλης και προσαρτήθηκε στον δήμο Παλικής. Με το ΦΕΚ 87Α - 07/06/2010, αποσπάστηκε από τον δήμο Παλικής και προσαρτήθηκε στον δήμο Κεφαλονιάς. Με το ΦΕΚ 43Α - 09/03/2019, αποσπάστηκε από τον δήμο Κεφαλονιάς και προσαρτήθηκε στον δήμο Ληξουρίου. Οι πρώτοι κάτοικοι του οικισμού προέρχονταν από την οικογένεια των Λοβέρδων οι οποίοι ήρθαν από το Βυζάντιο. Από την οικογένεια των Λοβέρδων δημιουργήθηκε η οικογένεια των Λιβιεράτων και από αυτήν, άλλες δώδεκα. Στα χρόνια της γερμανικής κατοχής στο χωριό υπήρξε αρχηγείο του ΕΑΜ και έγιναν πολλές εκτελέσεις. Υπάρχει ανδριάντας με τα ονόματα των εκτελεσθέντων στο προαύλιο χώρο του Αγίου Νικολάου. To γυμνάσιο της Αγίας Θέκλης λειτουργεί από το 1892 και η πρώτη ονομασία του ήταν Ραλλάτειος Σχολή, κατόπιν Ελληνικό σχολείο και μετέπειτα Αστικό σχολείο. Το χωριό, όπως και όλη η χερσόνησος της Παλικής, έπαθε πολύ σοβαρές ζημιές από τους σεισμούς του 2014. Η φερώνυμη εκκλησία της Αγίας Θέκλης, του 19ου αιώνα (το νέο κτίσμα), αλλά λέγεται ότι είναι προγενέστερη και, ότι την εικόνα της Αγίας έφερε η οικογένεια των Λοβέρδων από το Βυζάντιο. Η εκκλησία έπεσε από σεισμό το 1864 και φτιάχτηκε άλλη η οποία τελείωσε το 1891. Τις αγιογραφίες έκανε ο Παναγής Λιώκας από την Κοντογενάδα. Η ημιτελής εκκλησία του Αγίου Νικολάου Η σπηλιά του Γέρακα στην είσοδο του χωριού Η περίφημη παραλία των Πετανών 3 χλμ. βόρεια, στον όρμο της Ορθολιθιάς Η γιορτή και το πανηγύρι της φερώνυμης εκκλησίας Αγίας Θέκλης, στις 24 Σεπτεμβρίου. Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Google Earth Χάρτες «ROAD» eetaa.gr http://www.inkefalonia.gr/oles-oi-eidiseis/item/19297-polles-oi-zimies-stin-agia-thekli.html Αρχειοθετήθηκε 2014-04-28 στο Wayback Machine. https://www.facebook.com/agiathekli/
Μάχη του Τορίνο

Η μάχη του Τορίνο (Battaglia di Torino) διεξήχθη το 312 μεταξύ του Ρωμαίου αυτοκράτορα Κωνσταντίνου Α΄ και των στρατευμάτων του αντίπαλου αυγούστου Μαξέντιου. Ο Κωνσταντίνος κέρδισε τη μάχη, δίνοντας ένα εντυπωσιακό δείγμα της τακτικής ικανότητας που θα χαρακτήριζε ολόκληρη τη στρατιωτική του σταδιοδρομία. Η εκστρατεία έληξε με την περισσότερο διάσημη νίκη του στη Μαλβία γέφυρα έξω από τη Ρώμη.

 Ενώ ο Μαξέντιος είχε οχυρωθεί στη Ρώμη με 100.000 στρατιώτες, ο Κωνσταντίνος μετακινήθηκε από το δικό του τμήμα της Ρωμαϊκής Αυτοκρατορίας και διέσχισε τις Άλπεις με λιγότερους από 40.000 βετεράνους. Κατά την προσέγγισή του, από τα δυτικά, προς τη σημαντική πόλη Αουγούστα Ταουρινόρουμ (Τορίνο), ο Κωνσταντίνος συναντήθηκε με το στρατό του Μαξέντιου, που περιλάμβανε μία σημαντική δύναμη βαριά οπλισμένου ιππικού, που αποκαλούνταν στις αρχαίες πηγές κλιβανοφόροι ή κατάφρακτοι.
Βασίλειο της Δαλματίας

Το Βασίλειο της Δαλματίας ήταν ένα από τα συστατικά βασίλεια - κράτη της Αυστριακής Αυτοκρατορίας και διοικητική διαίρεση της Αυστροουγγαρίας. Υφίστατο από το 1815 έως το 1918, οπότε τα εδάφη του ενώθηκαν με το Βασίλειο Σέρβων, Κροατών και Σλοβένων. Περιλάμβανε εδάφη της σημερινής Κροατίας και Σερβίας και ως πρωτεύουσα είχε την πόλη Ζαντάρ.

 Το Βασίλειο της Δαλματίας σχηματίστηκε σε εδάφη που κατέκτησαν οι Αψβούργοι από την Γαλλική αυτοκρατορία το 1815. Το βασιλείου παρέμεινε μέρος της μοναρχίας των Αψβούργων ως ειδική μονάδα έως το 1918 όπου η μεγαλύτερη επικράτεια του, εκτός από Ζαντάρ και το νησί Lastovo, έγινε μέρος του κράτους των Κροατών Σλοβένων και Σέρβων, αργότερα, το Βασίλειο των Σέρβων, Κροατών και Σλοβένων, το 1929 μετονομάστηκε σε Βασίλειο της Γιουγκοσλαβίας. Istorija Jugoslavije, I. Božić, S. Ćirković, M. Ekmečić, V. Dedijer, Prosveta, Beograd 1972.
Παλαιόσοφος

Ο Παλαιόσοφος (προσφωνείται ως "Παλιόσοφος" από τον γηγενή πληθυσμό) είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Paleosophos». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Μετατόπιση UTC

Η μετατόπιση UTC είναι η διαφορά σε ώρες και λεπτά από την Συντονισμένη Παγκόσμια Ώρα (UTC) για συγκεκριμένο τόπο και ημερομηνία. Γενικά εμφανίζεται με τη μορφοποίηση ±[ωω]:[λλ], ±[ωω][λλ], ή ±[ωω]. Έτσι, εάν η ώρα που περιγράφεται είναι μία ώρα μπροστά από την ώρα UTC (όπως η ώρα στο Βερολίνο κατά τη διάρκεια του χειμώνα), η μετατόπιση UTC θα είναι η "+01:00", "+0100", ή απλά "+01". Κάθε κατοικημένο μέρος του κόσμου έχει μετατόπιση UTC που είναι πολλαπλάσιο των 15 λεπτών, και η πλειοψηφία των μετατοπίσεων (καθώς και όλες οι ζώνες ναυτικής ώρας ) μετράται σε ώρες. Ο UTC είναι ισοδύναμο του GMT.

 Μια ζώνη ώρας είναι μια γεωγραφική περιοχή όπου οι κάτοικοι χρησιμοποιούν την ίδια επίσημη ώρα. Μια μετατόπιση ώρας είναι η ποσότητα χρόνου που αφαιρείται ή προστίθεται στον Συγχρονισμένο Παγκόσμιο Χρόνο (UTC) για να ληφθεί η τρέχουσα επίσημη ώρα, αν είναι χειμερινή η θερινή ώρα. Σε οποιαδήποτε ζώνη ώρας, οι κάτοικοι εφαρμόζουν την χειμερινή ώρα όλο το χρόνο (όπως γίνεται στη Ρωσία ή τη Νότια Αφρική), η εφαρμόζουν την χειμερινή ώρα τον χειμώνα και την θερινή ώρα το καλοκαίρι (όπως γίνεται στο μεγαλύτερο μέρος των Ηνωμένων Πολιτειών και της Ευρώπης). Πολλές περιοχές στη Βόρεια Αμερική, την Ευρώπη και την Αυστραλία χρησιμοποιούν τη θερινή ώρα (DST). Η μετατόπιση UTC κατά τη διάρκεια της χρήσης της θερινής ώρας συνήθως είναι η προσθήκη μίας ώρας στη χειμερινή ώρα. Η Κεντρική Ευρωπαϊκή Ώρα (UTC+01:00) αντικαθίσταται από την Κεντρική Ευρωπαϊκή Θερινή Ώρα (UTC+02:00), και η Χειμερινή Ώρα Ειρηνικού (UTC−08:00) αντικαθίσταται από την Θερινή Ώρα Ειρηνικού (UTC−07:00). ISO 8601 – το διεθνές πρότυπο για την αναπαράσταση ημερομηνιών και ωρών Κατάλογος μετατοπίσεων UTC Time Service Dept., U.S. Naval Observatory
Επαρχία Λόβετς

Η Επαρχία Λόβετς (βουλγαρικά: Област Ловеч) είναι μία από τις 28 επαρχίες της Βουλγαρίας, η οποία βρίσκεται στο βόρειο κέντρο της χώρας. Πήρε το όνομά της από την κύρια πόλη της - το Λόβετς. Από τον Δεκέμβριο του 2009, ο πληθυσμός της περιοχής είναι 151.153 κάτοικοι.

 Η επαρχία Λόβετς είχε πληθυσμό 169.951 κατοίκους σύμφωνα με απογραφή του 2001, εκ των οποίων το 49,1% ήταν άνδρες και το 50,9% γυναίκες. Στα τέλη του 2009, ο πληθυσμός της επαρχίας, που ανακοινώθηκε από το Εθνικό Στατιστικό Ινστιτούτο της Βουλγαρίας, ήταν 151.153 κάτοικοι, εκ των οποίων το 29,4% είναι ηλικίας άνω των 60 ετών.
Μουσείο Σύγχρονης Τέχνης Άνδρου

Το Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή στην Άνδρο είναι το πρώτο μουσείο σύγχρονης τέχνης της Ελλάδας. Το μουσείο ιδρύθηκε το 1979 από τον Βασίλη και την Ελίζα Γουλανδρή ως ένας χώρος στον οποίο θα μπορούν να φιλοξενηθούν εκθέσεις διεθνούς εμβέλειας.

 Στις 28 Ιουλίου 1979 το Ίδρυμα Βασίλη και Ελίζας Γουλανδρή εγκαινίασε στη Χώρα της Άνδρου, γενέτειρα του Βασίλη Π. Γουλανδρή, το Μουσείο Σύγχρονης Τέχνης. Η Παλαιά Πτέρυγα του Μουσείου σχεδιάστηκε από τον ελληνικής καταγωγής Αμερικανό αρχιτέκτονα Στάμο Παπαδάκη και έχει συνολική επιφάνεια 200 τ.μ. Αφορμή για την ανέγερση του Μουσείου υπήρξε η ανάγκη στέγασης και παρουσίασης των έργων του Ανδριώτη γλύπτη Μιχάλη Τόμπρου, τα οποία ο ίδιος κληροδότησε στη γενέτειρά του. Ο αρχικός αυτός πυρήνας εμπλουτίστηκε στη συνέχεια με έργα της προσωπικής συλλογής του ζεύγους Βασίλη και Ελίζας Γουλανδρή. Στις 20 Ιουλίου 1986 εγκαινιάστηκε η Νέα Πτέρυγα του Μουσείου, συνολικής επιφάνειας 1000 τ.μ. Η Νέα Πτέρυγα σχεδιάστηκε από τον αρχιτέκτονα Χρήστο Κοντοβουνήσιο, ενώ τη σχεδίαση του κήπου και των εξωτερικών χώρων ανέλαβε η Μιράντα Σπηλιοπούλου-Βαζάκα. Το 1990 το Μουσείο διακρίθηκε στον διεθνή διαγωνισμό «Διεθνής Έκθεση Κήπου και Πρασίνου», στην Οσάκα της Ιαπωνίας, για την ένταξή του στον περιβάλλοντα χώρο.Επιθυμία των ιδρυτών ήταν η δημιουργία ενός μικρού αποκεντρωμένου Μουσείου Σύγχρονης Τέχνης, που να πληροί όλες τις μουσειακές προδιαγραφές για τη φιλοξενία των έργων του Ιδρύματος Βασίλη και Ελίζας Γουλανδρή, αλλά και τη διοργάνωση διεθνών περιοδικών εκθέσεων σημαντικών καλλιτεχνών του 20ού αιώνα (όπως Ζωρζ Μπρακ, Ζουάν Μιρό, κ.ά.), οι οποίες και διοργανώνονται στη Νέα Πτέρυγα κάθε καλοκαίρι από το 1986. Επίσημος ιστότοπος Βασίλης & Ελίζα Γουλανδρή www.greeka.com
Πώς να Εκπαιδεύσετε το Δράκο σας 3

Το Πώς να εκπαιδεύσετε το δράκο σας 3 είναι επερχόμενη 3D-κινουμένων σχεδίων ταινία φαντασίας του 2019. Η DreamWorks Animation και η Mad Hatter Entertainment έχουν αναλάβει την παραγωγή της ταινίας ενώ η Universal Studios έχει αναλάβει την διανομή. Το σενάριο βασίζεται στη σειρά βιβλίων της συγγραφέα Cressida Cowell. Η πρώτη ταινία προβλήθηκε το 2010 ενώ η δεύτερη το 2014. Ανήκει στην τριλογία Πώς να εκπαιδεύσετε το δράκο σας και είναι η τελευταία.Η ταινία έχει σκηνοθετηθεί από τον σκηνοθέτη Ντιν ΝτεΜπλουά.

 Τώρα ο αρχηγός του Μπέρκ, ο Ψάρης έχει εκπληρώσει το όνειρό του να δημιουργήσει μια ουτοπία για τους δράκους ενώ η ξαφνική ανακάλυψη συντρόφου είδους οργή της νύχτας προσελκύει τον Φαφούτη. Όταν ο κίνδυνος απειλεί το χωριό τους και δοκιμάζει τη βασιλεία του Ψάρη, ο λόφος μαζί με τον Ψάρη αναγκάζονται να εγκαταλείψουν το μοναδικό σπίτι που γνωρίζουν. Καθώς ταξιδεύουν σε έναν κρυφό κόσμο που πιστεύεται ότι υπάρχει μόνο στο μύθο, τόσο ο Φαφούτης όσο και ο Ψάρης θα αγωνιστούν μαζί μέχρι το τέλος για να προστατεύσουν ό,τι αγαπούν. Τζέι Μπαρουσέλ ως η φωνή του Ψάρη Φ. Μάρεϊ Έιμπραχαμ ως η φωνή του Φαφούτη Κέιτ Μπλάνσετ ως η φωνή της Βάλκα Τζεράρντ Μπάτλερ ως η φωνή του Στόικ του Μεγάλου Κρεγκ Φέργκιουσον ως η φωνή του Γκόμπερ Αμέρικα Φερέρα ως η φωνή της Άστριντ Τζόνα Χιλ ως η φωνή του Σνότλουτ Τζόργκενσον Κρίστοφερ Μιντζ-Πλας ως η φωνή του Φίσλεγκς Ίνγκερμαν Τ. Τζέι Μίλερ ως η φωνή του Τάφνατ Θόρστον Κρίστεν Γουίγκ ως η φωνή της Ράφνατ Θόρστον Επίσημη ιστοσελίδα Αρχειοθετήθηκε 2018-08-13 στο Wayback Machine.
Δήμος Ωρεών

Ο δήμος Ωρεών ήταν ένας από τους 23 δήμους και δύο κοινότητες στους οποίους χωρίζεται διοικητικά το νησί της Εύβοιας (Νομός Ευβοίας μέχρι το 2010. Το 2011 συγχωνεύτηκε στο νέο Δήμος Ιστιαίας - Αιδηψού σύμφωνα με το Σχέδιο Καλλικράτης. Βρίσκεται στο βόρειο τμήμα του νησιού και συνόρευε με τον τότε δήμο Ιστιαίας και την τότε Κοινότητα Λιχάδας. Ο δήμος αποτελείτο από 4 δημοτικά διαμερίσματα, καταλάμβανε έκταση 58,6 τ.χλμ. και είχε συνολικό πληθυσμό 3.392 κατοίκους. Έδρα του ήταν οι Ωρεοί. Ο δήμος αποτελείτο από τα παρακάτω δημοτικά διαμερίσματα και οικισμούς: Δ.δ. Ωρεών -- οι Ωρεοί [1.293] Δ.δ. Καστανιωτίσσης -- η Καστανιώτισσα [270] Δ.δ. Νέου Πύργου -- ο Νέος Πύργος [943] Δ.δ. Ταξιάρχου -- ο Ταξιάρχης [886]

 Οι Ωρεοί χτίστηκαν περίπου το 400 π.Χ. και ήταν αποικία των Αθηναίων. Ήταν εμπορικό λιμάνι και επίνειο της Ιστιαίας. Το 2006 είχε εκλεγεί ο τελευταίος δήμαρχος Ωρεών, ο Ιωάννης Σταματίου του Ευσταθίου (η θητεία του έληξε μαζί με την κατάργηση και συγχώνευση του Δήμου στις 31-12-2010, ενώ στις προηγούμενες εκλογές, το 2002 είχε εκλεγεί ο Βασίλειος Λαδάς του Σοφοκλή. Το μεγαλύτερο και διασημότερο αξιοθέατο του Δήμου Ωρεών είναι και το σύμβολο του. Πρόκειται για ένα άγαλμα με έναν ταύρο από τα αρχαία χρόνια που βρέθηκε στην θάλασσα. Άλλα αξιοθέατα είναι το κάστρο των Ωρεών και ένα μνημείο για τους κάτοικους που σκοτώθηκαν στον Δεύτερο Παγκόσμιο Πόλεμο. Υπουργείο Εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine. https://web.archive.org/web/20090918222415/http://www.orei.gr/ Ιστότοπος του Δήμου Ωρεών
Έντουαρντ Κουκ

Ο Έντουαρντ Κουκ (αγγλικά: Edward Tiffin Cook Sr.‎, γενν. 27 Νοεμβρίου 1888, Τσιλικόθι, Οχάιο, Ηνωμένες Πολιτείες - 18 Οκτωβρίου 1972, Τσιλικόθι, Οχάιο, Ηνωμένες Πολιτείες) ήταν ένας Αμερικανός αθλητής, ο οποίος συμμετείχε στους Θερινούς Ολυμπιακούς Αγώνες 1908 στο Λονδίνο.

 Ο Εντ. Κουκ ήταν αθλητής στα ολυμπιακά αθλήματα του άλματος επί κοντώ, του άλματος εις μήκος, του άλματος εις ύψος και του σπριντ. Ο Κουκ συμμετείχε στο πρωτάθλημα IC4A, και στο άθλημα του άλματος εις μήκος κατά τα έτη 1908 και 1909, και στο άθλημα του άλματος επί κοντώ της Ερασιτεχνικής Αθλητικής Ένωσης, κατά τα έτη 1907 και 1911. Αποφοίτησε από το Πανεπιστήμιο Κορνέλ το έτος 1910, και αργότερα έγινε αγρότης και διευθυντής της Πρώτης Εθνικής Τράπεζας στο Τσιλικόθι, Οχάιο. Στους Θερινούς Ολυμπιακούς Αγώνες 1908 στο Λονδίνο, ο Κουκ ισοβάθμισε στην πρώτη θέση στο άθλημα του άλματος επί κοντώ, μαζί με τον ομοεθνή του Άλφρεντ Κάρλτον Γκίλμπερτ.
Νέα Φώκαια Χαλκιδικής

Η Νέα Φώκαια είναι μεγάλος οικισμός και έδρα του ομώνυμου Δημοτικού διαμερίσματος στο Δήμο Κασσάνδρας του νομού Χαλκιδικής. Αριθμεί 1.944 κατοίκους το 2011 και απέχει από τη Θεσσαλονίκη 80 χιλιόμετρα. Ιδρύθηκε μετά τη Μικρασιατική Καταστροφή από Μικρασιάτες που προέρχονταν από τη Φώκαια των μικρασιατικών παραλίων. Οι κάτοικοι ασχολούνται με τις τουριστικές επιχειρήσεις και με την αλιεία. Παράγονται επίσης κηπευτικά και μέλι. Η Νέα Φώκαια πανηγυρίζει στις 29 Ιουνίου, ημέρα μνήμης των Αποστόλων Πέτρου και Παύλου. Ανάμεσα στα άλλα υπάρχουν 2 νηπιαγωγεία, 1 Δημοτικό Σχολείο, γυμνάσιο, αστυνομικός σταθμός, και αγροτικό ιατρείο. Το καλοκαίρι αποτελεί τουριστικό προορισμό. Για τον σκοπό αυτό υπάρχει τουριστική υποδομή με ξενοδοχεία, ταβέρνες και παραδοσιακά καφενεία.

 Το Δημοτικό Διαμέρισμα έχει 2.199 κατοίκους, με βάση την απογραφή του πληθυσμού του 2011. η Νέα Φώκαια [ 1.944 ], έδρα. ο Πύργος της Σάνης [ 0 ], που σώζεται κι αυτός και χρονολογείται από το 1543. Βρίσκεται στη Σάνη και κτίστηκε με σκοπό να προστατεύει το μετόχι της Ιεράς Μονής Σταυρονικήτα. Η Σάνη περιλαμβάνει και τουριστικό συγκρότημα. Διαθέτει μαρίνα για 120 σκάφη, που προσφέρει πλήρεις υπηρεσίες ανεφοδιασμού και διαμονής στα σκάφη αναψυχής. οι Φυλακές Καρακάλλου [ 0 ] οι Φυλακές Κασσάνδρας [ 255 ], πρόκειται για αγροτικές φυλακές των οποίων είναι γνωστή η παραγωγή τυροκομικών προϊόντων. Στα υψώματα δυτικά της Νέας Φώκαιας έχει εντοπιστεί, με βάση την επιφανειακή κεραμική, η θέση ρωμαϊκού οικισμού, ο οποίος ταυτίζεται πιθανώς με το αρχαίο πόλισμα Κλίται (Clitae). Το χωριό αποτελεί προσφυγικό οικισμό, ο οποίος χτίστηκε στη θέση παλιών αγιορείτικων μετοχιών. Αυτοί που ίδρυσαν τον οικισμό κατάγονταν από τη Φώκαια της Μικράς Ασίας, πόλη κοντά στη Σμύρνη, εξ ου και το σημερινό όνομα. Μετά την καταστροφή της Σμύρνης το 1922 το κράτος παραχώρησε(για την ακρίβεια πούλησε στους πρόσφυγες μέσω της Ε.Α.Π, και τα δάνεια που τους είχαν χορηγηθεί είχαν ρήτρα χρυσής λύρας Αγγλίας) την περιοχή που αποτελείτο από μονές στους πρόσφυγες.Ο τόπος κατοικούνταν από την προϊστορική περίοδο. Στην παραλία του χωριού σώζεται πύργος του 15ου αιώνα. Πιθανολογείται ότι κτίστηκε το 1407. Ο ρόλος του πύργου αυτού ήταν ότι χρησίμευε στην προστασία του μετοχιού της Μονής Αγίου Παύλου. Ως το 1930 σώζονταν και τα υπόλοιπα κτίσματα του Μετοχιού. Το Αγίασμα του Αγίου Παύλου είναι ένας υπόσκαφος θάλαμος, πιθανώς αρχαίος τάφος και μετέπειτα βυζαντινό ξωκλήσι. Σύμφωνα με την παράδοση, εκεί βάφτιζε κρυφά χριστιανούς ο Απόστολος Παύλος, όταν βρισκόταν στη Χαλκιδική. Η κοινότητα ιδρύθηκε στις 4 Ιουλίου 1925 με την απόσπαση του οικισμού Νέα Φώκαια από την κοινότητα Αθύτου και τον ορισμό του ως έδρα της κοινότητας. Καταργήθηκε το 1997 και προσαρτήθηκε στο δήμο Κασσάνδρας.Πρόεδροι μετά το 1982 διετέλεσαν οι: 1983-1986 Δημήτριος Γκυντίλας 1987-1990 Γεώργιος Κώστογλου 1991-1998 Θωμάς Καραδήμος Πληροφορίες για τη Νέα Φώκαια. Η ιστοσελίδα της Νέας Φωκαίας. Ταξιδιωτικός Οδηγός, Κεντρική-Δυτική Μακεδονία, εκδ. Explorer, 2003.
Mono (λογισμικό)

Το Mono είναι μία ελεύθερο και ανοιχτού κώδικα πλατφόρμα για τη δημιουργία λογισμικού συμβατού με το .NET Framework που υποστηρίζεται από τη Microsoft. Σκοπός του είναι η

 H τρέχουσα έκδοση είναι 5.4.0 (από τον Οκτώβριο του 2017). Αυτή η έκδοση παρέχει τον πυρήνα των API του .NET Framework και υποστήριξη για τη Visual Basic.NET και τη C# 7.0. Επίσης τα LINQ, XML και SQL είναι μέρος της διανομής. Τα Windows Forms 2.0 επίσης υποστηρίζονται, αλλά δεν αναπτύσσονται ενεργά, οπότε η υποστήριξή τους από το Mono είναι ελλιπής. Στόχος του Mono είναι να επιτευχθεί πλήρης υποστήριξη για όλα τα χαρακτηριστικά .NET 4.5 εκτός από το Windows Presentation Foundation (WPF) (το οποίο δεν σκοπεύει να υποστηρίξει η ομάδα του Mono λόγω του όγκου των εργασιών που θα χρειαστεί), το Windows Workflow Foundation (WF) και περιορισμένη υποστήριξη για το Windows Communication Foundation (WCF). Κάποια μέρη του .NET Framework αναπτύσσονται από ένα πειραματικό υποέργο που λέγεται Olive. MonoDevelop Eclipse, μπορεί να χρησιμοποιηθεί για την ανάπτυξη κώδικα σε C# BSD - OpenBSD, FreeBSD, NetBSD Linux Mac OS X, iOS, tvOS, watchOS Microsoft Windows Nintendo Wii Sony PlayStation 3 Sony PlayStation 4 Sun Solaris
159 Αιμιλία

Η Αιμιλία (Aemilia) είναι μεγάλος σκουρόχρωμος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 8,12. Ανακαλύφθηκε το 1876 από τον Γάλλο αστρονόμο Πωλ Ανρί, που παρατηρούσε από το Παρίσι, και έλαβε το όνομά της πιθανότατα από την αρχαία Αιμιλία Οδό της Ιταλίας. Από τροχιακή άποψη, η Αιμιλία ανήκει στην «Οικογένεια αστεροειδών της Υγιείας», παρότι είναι υπερβολικά μεγάλος ώστε να έχει κοινή καταγωγή. Δύο επιπροσθήσεις αστέρων από την Αιμιλία έχουν καταγραφεί, το 2001 και το 2003.

 Η μέση διάμετρος της Αιμιλίας υπολογίσθηκε σε 125 χλμ. Η μάζα της εκτιμάται σε 1,4 τετράκις εκατομμύριο τόνους με μέση πυκνότητα 1,4 gr/cm³. Η μέση επιτάχυνση της βαρύτητας στον ισημερινό της Αιμιλίας εκτιμάται σε 2,4 cm/sec², δηλαδή η βαρύτητα εκεί είναι 408 φορές ασθενέστερη από τη γήινη, ενώ η μέση ταχύτητα διαφυγής σε 55 m/sec (198 χιλιόμετρα την ώρα). Ο φασματικός της τύπος είναι C (ανθρακούχος), ενώ το άλβεδό της είναι 0,0639. Η θερμοκρασία στην επιφάνεια υπολογίζεται σε 113 βαθμούς Κελσίου υπό το μηδέν, αλλά η μέγιστη μπορεί να ανέβει στους -34 βαθμούς. Η Αιμιλία περιστρέφεται γύρω από τον εαυτό της μία φορά κάθε 24 ώρες και 3 λεπτά, μία πολύ αργή περιστροφή για αστεροειδή. Τροχιά από το JPL (Java) / Εφημερίδα
Κατάλογος αστέρων του Ηρακλέους

Ο παρών κατάλογος αστέρων του Ηρακλέους παραθέτει τους σημαντικότερους αστέρες στον αστερισμό του Ηρακλέους κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Gould, B. A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010.
Μαρία Αθανασίου

Η Μαρία Αθανασίου (Αθήνα, 30 Δεκεμβρίου 1958) είναι Ελληνίδα ιατρός και πολιτικός, βουλευτής Β2' Δυτικού Τομέα Αθηνών από το 2019. Στις εκλογές Μαΐου 2023 και Ιουνίου 2023, επανεξελέγη στην ίδια θέση.

 Γεννήθηκε στις 30 Δεκεμβρίου 1958 στην Αθήνα. Σπούδασε ιατρική στο πανεπιστήμιο του Παλέρμο στην Ιταλία. Εξελέγη βουλευτής του Β2' Δυτικού Τομέα Αθηνών για την Ελληνική Λύση στις εκλογές του 2019 και επανεξελέγη στην ίδια θέση στις εκλογές του Μαΐου και του Ιουνίου του 2023. Έχει εργαστεί ως γυναικολόγος. Είναι παντρεμένη και μιλά αγγλικά, γαλλικά και ιταλικά.
Μικρή περιοχή

Μικρή περιοχή στο ποδόσφαιρο είναι μια περιοχή του αγωνιστικού χώρου κοντά στο τέρμα. Υπάρχει από μια τέτοια περιοχή σε κάθε μια από τις δύο πλευρές του γηπέδου.

 Η μικρή περιοχή είναι ένα ορθογώνιο παραλληλόγραμμο που είναι τρεις φορές μικρότερη από τη μεγάλη περιοχή. Οι διαστάσεις είναι 5,5 μέτρα πλάτος και 20,1 μέτρα μήκος. Η μικρή περιοχή αρχίζει από τη γραμμή του άουτ και απέχει 11 μέτρα από το σημείο του πέναλτι. Διαστάσεις γηπέδου ποδοσφαίρου
Φανή Παρτσαφυλλίδου

Η Φανή-Αθανασία Παρτσαφυλλίδου του Δημητρίου (1933-2013) ήταν Ελληνίδα πολιτικός, η οποία χρημάτισε βουλευτής Θεσσαλονίκης από τον Ιούλιο ως τον Οκτώβριο του 1993. Υπήρξε η πρώτη γυναίκα νομάρχης Ημαθίας.

 Γεννήθηκε στις 11 Μαρτίου 1933. Εντάχθηκε στο κόμμα της Νέας Δημοκρατίας και διετέλεσε μέλος της κεντρικής επιτροπής του κόμματος επί οκταετία. Το 1990 διορίστηκε νομάρχης Ημαθίας. Έπειτα από τις βουλευτικές εκλογές του 1990 εξελέγη πρώτη επιλαχούσα στην Α' Θεσσαλονίκης . Την 1η Ιουλίου 1993 έγινε βουλευτής, μετά την παραίτηση του Δημητρίου Σταμάτη. Η είσοδος της στο κοινοβούλιο σήμανε την πρώτη είσοδο γυναίκας από το νομό Θεσσαλονίκης στη Βουλή των Ελλήνων έπειτα από 40 χρόνια.. Πέθανε στις 25 Απριλίου 2013 και κηδεύτηκε την επομένη από τη Μητρόπολη Θεσσαλονίκης.